แรงขายหุ้นใหญ่ฉุด SET บ่ายรูดต่อ 14 จุด หลุดแนวรับ 1,630 จุด
แรงขายหุ้นใหญ่ฉุด SET บ่ายรูดต่อ 14 จุด หลุดแนวรับ 1,630 จุด โดยดัชนี ณ เวลา 15.37 น. อยู่ที่ระดับ 1,629.36 จุด ลดลง 14.16 จุด หรือ 0.86% มูลค่าซื้อขาย 2.52 หมื่นล้านบาท
16 ก.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.37 น. อยู่ที่ระดับ 1,629.36 จุด ลดลง 14.16 จุด หรือ 0.86% มูลค่าซื้อขาย 25,190.38 ล้านบาท
10 หุ้นกดดัชนี

ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต เปิดเผยว่า ตลาดหุ้นไทยปรับตัวลงตามทิศทางตลาดหุ้นในภูมิภาคเอเชีย โดยยังคงมีปัจจัยกดดันจากความกังวลต่อสงครามการค้าระหว่างสหรัฐฯ และจีนที่ยังมีความเสี่ยงอยู่ ขณะที่ตัวเลขเงินเฟ้อสหรัฐฯ เดือนมิ.ย.ที่ออกมาปรับตัวขึ้นสูงสุดในรอบ 6 ปี ส่งผลทำให้นักลงทุนกังวลว่าจะเป็นตัวกดดันต่อการปรับขึ้นอัตราดอกเบี้ยของธนาคารกลางสหรัฐฯ (เฟด) ให้เร็วขึ้น
ทั้งนี้ ให้จับตาดู นายเจอโรม พาวเวล ประธานเฟด จะกล่าวแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรส ซึ่งมีกำหนดการกล่าวถ้อยแถลงต่อคณะกรรมาธิการบริการการเงินประจำสภาผู้แทนราษฎรในวันพรุ่งนี้ (17 ก.ค.) และแถลงต่อคณะกรรมาธิการการธนาคารประจำวุฒิสภาในวันพุธ (18 ก.ค.)
 